|  |  |  |
| --- | --- | --- |
| ք. Երևան |  | « 11 » 10 2024 թ. |

**Հ Ր Ա Մ Ա Ն № 223-Ա**

**ԴՈՑԵՆՏԻ ԳԻՏԱԿԱՆ ԿՈՉՈՒՄՆԵՐ ՇՆՈՐՀԵԼՈՒ ՈՐՈՇՈՒՄՆԵՐԸ**

**ՀԱՍՏԱՏԵԼՈՒ ԵՎ ՀԱՄԱՊԱՏԱՍԽԱՆ ԴԻՊԼՈՄՆԵՐՈՎ ԱՄՐԱԳՐԵԼՈՒ ՄԱՍԻՆ**

Ղեկավարվելով «Գիտական և գիտատեխնիկական գործունեության մասին» օրենքի 15.1 հոդվածի 2-րդ մասի 7-րդ կետով, Հայաստանի Հանրապետության կառավարության 2001 թվականի հուլիսի 9-ի N 615 որոշմամբ հաստատված Հայաստանի Հանրապետությունում գիտամանկավարժական կադրերին պրոֆեսորի և դոցենտի գիտական կոչումներ շնորհելու կարգի 12-րդ կետով, Հայաստանի Հանրապետության կրթության, գիտության, մշակույթի և սպորտի նախարարի 2023 թվականի հուլիսի 12-ի N 28-Լ հրամանով հաստատված Հայաստանի Հանրապետության կրթության, գիտության, մշակույթի և սպորտի նախարարության բարձրագույն կրթության և գիտության կոմիտեի կանոնադրության 11-րդ կետի 50-րդ ենթակետով, ինչպես նաև հիմք ընդունելով`

1. Երևանի Կոմիտասի անվան պետական կոնսերվատորիայի գիտական խորհրդի 30.08.2024թ. հ. 6 որոշումը՝ Զարուհի Արմենի Խաչատրյանին - երաժշտական արվեստ մասնագիտությամբ դոցենտի գիտական կոչում շնորհելու մասին և Հետբուհական կրթության որակի ապահովման բաժնի եզրակացությունը:

2. Հայկական բժշկական ինստիտուտի գիտական խորհրդի 13.09.2024թ. հ. 82 որոշումը՝ Արա Հովիկի Մելիքյանին - բժշկագիտություն մասնա­գիտությամբ դոցենտի գիտական կոչում շնորհելու մասին և Հետբուհական կրթության որակի ապահովման բաժնի եզրակացությունը:

**ՀՐԱՄԱՅՈՒՄ ԵՄ**

1. Հաստատել և դիպլոմներով ամրագրել՝

1) Զարուհի Արմենի Խաչատրյանի՝ երաժշտական արվեստ մասնագիտությամբ դոցենտի գիտական կոչումը,

2) Արա Հովիկի Մելիքյանի՝ բժշկագիտություն մասնագիտությամբ դոցենտի գիտական կոչումը:

**ՍԱՐԳԻՍ ՀԱՅՈՑՅԱՆ**